CELEX: 62020TN0072
Language: lt
Date: 2020-02-05 00:00:00
Title: Byla T-72/20: 2020 m. vasario 5 d. pareikštas ieškinys byloje Satabank / ECB

20.4.2020   
            
            
               LT
            
            
               Europos Sąjungos oficialusis leidinys
            
            
               C 129/3
            
         
      2020 m. vasario 5 d. pareikštas ieškinys byloje Satabank / ECB
      
      (Byla T-72/20)
      (2020/C 129/04)
      Proceso kalba: anglų
      
         Šalys
      
      
         Ieškovas: Satabank plc (Sent Džuliansas, Malta), atstovaujamas advokato O. Behrends
      
         Atsakovas: Europos Centrinis Bankas (ECB)
      
         Reikalavimai
      
      Ieškovas Bendrojo Teismo prašo:
      
                  —
               
               
                  panaikinti 2019 m. lapkričio 26 d. Europos Centrinio banko sprendimą neleisti jam susipažinti su savo bylos medžiaga,
               
            
                  —
               
               
                  priteisti iš atsakovo bylinėjimosi išlaidas.
               
            
         Ieškinio pagrindai ir pagrindiniai argumentai
      
      Grįsdamas ieškinį ieškovas remiasi aštuoniais pagrindais.
      
                  1.
               
               
                  Pirmasis ieškinio pagrindas grindžiamas tuo, kad ECB neatsižvelgė į ieškovo esminę pagrindinę teisę susipažinti su savo bylos medžiaga.
               
            
                  2.
               
               
                  Antrasis ieškinio pagrindas grindžiamas tuo, kad ECB sprendimas grindžiamas nepagrįstai griežtu Reglamento (ES) Nr. 468/2014 (1) 32 straipsnio 1 dalies aiškinimu.
               
            
                  3.
               
               
                  Trečiasis ieškinio pagrindas grindžiamas tuo, kad dėl ECB sprendimo pažeista ieškovo teisė gauti pakankamai motyvuotą sprendimą.
               
            
                  4.
               
               
                  Ketvirtasis ieškinio pagrindas grindžiamas ieškovo teisės būti išklausytam pažeidimu.
               
            
                  5.
               
               
                  Penktasis ieškinio pagrindas grindžiamas teisinio saugumo principo pažeidimu.
               
            
                  6.
               
               
                  Šeštasis ieškinio pagrindas grindžiamas proporcingumo principo pažeidimu.
               
            
                  7.
               
               
                  Septintasis ieškinio pagrindas grindžiamas tuo, kad ECB pažeidė principą nemo auditur.
               
            
                  8.
               
               
                  Aštuntasis ieškinio pagrindas grindžiamas Europos Sąjungos pagrindinių teisių chartijos 47 straipsnyje numatytos teisės į veiksmingą teisminę gynybą pažeidimu.
               
            
         (1)  2014 m. balandžio 16 d. Europos Centrinio Banko reglamentas (ES) Nr. 468/2014, kuriuo sukuriama Europos Centrinio Banko, nacionalinių kompetentingų institucijų ir nacionalinių paskirtųjų institucijų bendradarbiavimo Bendrame priežiūros mechanizme struktūra (OL L 141, 2014, p. 1).